CELEX: 22010D0043
Language: mt
Date: 2010-04-30 00:00:00
Title: Deċiżjoni tal-Kumitat Konġunt taż-ŻEE Nru 43/2010 tat- 30 ta’ April 2010 li jemenda l-Anness I (Kwistjonijiet veterinarji u fitosanitarji) tal-Ftehim taż-ŻEE

15.7.2010   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 181/11
               
            DEĊIŻJONI TAL-KUMITAT KONĠUNT TAŻ-ŻEE
      Nru 43/2010
      tat-30 ta’ April 2010
      li jemenda l-Anness I (Kwistjonijiet veterinarji u fitosanitarji) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim dwar iż-Żona Ekomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea, minn issa ’l quddiem imsejjaħ “il-Ftehim”, u b’mod partikolari l-Artikolu 98 tiegħu,
      Billi:
      
                  (1)
               
               
                  L-Anness I tal-Ftehim ġie emendat mid-Deċiżjoni tal-Kumitat Konġunt taż-ŻEE Nru 3/2010 tad-29 ta’ Jannar 2010 (1).
               
            
                  (2)
               
               
                  Id-Deċiżjoni tal-Kummissjoni 2009/786/KE tas-26 ta’ Ottubru 2009 li teħles lir-Renju Unit minn ċerti obbligi li japplika d-Direttiva tal-Kunsill 66/402/KEE fir-rigward tal-Avena strigosa Schreb. (2) għandha tiġi inkorporata fil-Ftehim.
               
            
                  (3)
               
               
                  Din id-Deċiżjoni ma għandhiex tapplika għal-Liechtenstein,
               
            IDDEĊIDA KIF ĠEJ:
      Artikolu 1
      Il-punt li ġej għandu jiżdied wara l-punt 78 (id-Deċiżjoni tal-Kummissjoni 2008/462/KE) taħt l-intestatura “ATTI LI L-ISTATI TAL-EFTA U L-AWTORITÀ TA’ SORVELJANZA TAL-EFTA GĦANDHOM JAGĦTU KAŻ TAGĦHOM” fil-Kapitolu III tal-Anness I tal-Ftehim:
      
                  “79.
               
               
                  
                     32009 D 0786: Id-Deċiżjoni tal-Kummissjoni 2009/786/KE tas-26 ta’ Ottubru 2009 li teħles lir-Renju Unit minn ċerti obbligi li japplika d-Direttiva tal-Kunsill 66/402/KEE fir-rigward tal-Avena strigosa Schreb għandha tiġi inkorporata fil-Ftehim. (ĠU L 281, 28.10.2009, p. 5).”
               
            Artikolu 2
      It-testi tad-Deċiżjoni 2009/786/KE li għandhom jiġu ppubblikati fl-ilsien Iżlandiż u dak Norveġiż, fis-Suppliment taż-ŻEE ta’ Il-Ġurnal Uffiċjali tal-Unjoni Ewropea għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fl-1 ta’ Mejju 2010, sakemm in-notifiki kollha skont l-Artikolu 103(1) tal-Ftehim ikunu saru lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-Sezzjoni taż-ŻEE, u fis-Suppliment taż-ŻEE, ta’ Il-Ġurnal Uffiċjali tal-Unjoni Ewropea.
      
         Magħmul fi Brussell, it-30 ta’ April 2010.
         
            
               Għall-Kumitat Konġunt taż-ŻEE
            
            
               Il-President
            
            Alan SEATTER
         
      
      
         (1)  ĠU L 101, 22.4.2010, p. 9.
      
         (2)  ĠU L 281, 28.10.2009, p. 5.
      
         (*)  M’huma indikati l-ebda rekwiżiti kostituzzjonali.